**Dėl DAUGIABUČIO NAMO Maironio g. 21, ŠILALĖ, BUTŲ IR KITŲ PATALPŲ SAVININKŲ susirinkimo SUŠAUKIMO**

2021 m. liepos 8 d. Nr. DĮV-769

Šilalė

Vadovaudamasis Lietuvos Respublikos civilinio kodekso 4.84 straipsnio 3 dalimi, Lietuvos Respublikos vietos savivaldos įstatymo 29 straipsnio 8 dalies 2 punktu, Butų ir kitų patalpų savininkų susirinkimų šaukimo, darbotvarkės ir priimtų sprendimų skelbimo tvarkos aprašo, patvirtinto Lietuvos Respublikos aplinkos ministro 2012 m. lapkričio 22 d. įsakymu Nr. D1-961 „Dėl Butų ir kitų patalpų savininkų susirinkimų šaukimo, darbotvarkės ir priimtų sprendimų skelbimo tvarkos aprašo patvirtinimo“, 3 punktu, Šilalės rajono savivaldybės tarybos 2021 m. birželio 10 d. sprendimu Nr. T1-158 „Dėl pavedimo Osvaldui Šarmavičiui eiti Šilalės rajono savivaldybės administracijos direktoriaus pareigas“ ir atsižvelgdamas į daugiabučio namo Maironio g. 21, Šilalė, butų ir kitų patalpų savininkų 2021 m. birželio 23 d. prašymą:

1. N u s p r e n d ž i u sušaukti daugiabučio namų Maironio g. 21, Šilalė, butų ir kitų patalpų savininkų susirinkimą dėl bendrojo naudojimo objektų administratoriaus pasirinkimo iš naujo.

2. Į g a l i o j u Aušrą Liaudaitytę, Šilalės rajono savivaldybės administracijos Turto ir socialinės paramos skyriaus vyresniąją specialistę, organizuoti 1 punkte nurodyto daugiabučio namo butų ir kitų patalpų savininkų susirinkimo sušaukimą ir atlikti kitus veiksmus, susijusius su susirinkimo sušaukimo organizavimu dėl bendrojo naudojimo objektų administratoriaus pasirinkimo iš naujo.

3. P a v e d u paskelbti šį įsakymą Šilalės rajono savivaldybės interneto svetainėje [www.silale.lt](http://www.silale.lt).

Šis įsakymas gali būti skundžiamas Lietuvos Respublikos administracinių bylų teisenos

įstatymo nustatyta tvarka Lietuvos administracinių ginčų komisijos Klaipėdos apygardos skyriui

(H. Manto g. 37, 92236 Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, 91230 Klaipėda) per vieną mėnesį nuo šio įsakymo paskelbimo dienos.

Administracijos direktoriaus pavaduotojas,

laikinai einantis direktoriaus pareigas Osvaldas Šarmavičius